OpenLLM-France/wikimedia huggingface dataset:
# Neokeynesianisme

L'escola neokeynesiana o neokeynesianisme o síntesi neoclàssica - terme introduït per Paul Samuelson per referir-se al projecte d'integrar les visions neoclàssiques amb la keynesiana- va ser un dels paradigmes més visibles de l'economia durant la segona meitat del segle xx. L'enfocament neokeynesià sorgeix de la síntesi entre les primeres idees de John Maynard Keynes (veure Keynesianisme) i les idees procedents de l'escola neoclàssica. Aquesta escola de pensament econòmic va constituir l'ortodòxia econòmica fins a la dècada dels 80 del segle passat.
La primera generació d'economistes que va seguir a Keynes es va concentrar a combinar les seves idees amb les del paradigma dominant en aquella època, el neoclassicisme, específicament les percepcions d'Alfred Marshall, Léon Walras i Arthur Pigou. Entre els neokeynesiaos destacaren John Hicks, Franco Modigliani; James Tobin i Paul Samuelson.
Entre aquests desenvolupaments destaca el famós Model IS-LM de Hicks i el llibre "Foundations of Economic Analysis" de Samuelson, que constituïren la base de l'educació de generacions d'economistes. A nivell més avançat, destaquen les modificacions que Samuelson, Modigilani i altres van introduir a l'Economia del benestar.
Durant els setanta, desbordaren una sèrie de desenvolupaments econòmics que van sacsejar la teoria neokeynesiana, particularment l'existència de l'estagflació. El resultat va ser una sèrie de noves idees per proporcionar eines a l'anàlisi keynesià que fossin capaces d'explicar aquests esdeveniments econòmics, donant al pensament macroeconòmic una base microeconòmica. El primer manifest de la teoria neokeynesiana fou la col·lecció New Keynesian Economics el 1991, de Gregory Mankiw i David Romer, entre d'altres. (veure Nova Economia Keynesiana)

## La síntesi neoclàssica

Després del treball de Keynes, les anàlisis de l'escola keynesiana van ser novament analitzats mitjançant enfocaments de l'escola econòmica clàssica. La teoria macroeconòmica resultant es va dir "síntesi neoclàssica" i va ser hegemònic el pensament macroeconòmic per dècades, almenys fins a la dècada dels vuitanta.
Un dels punts d'aquesta síntesi assenyala que no existeix cap tendència automàtica que garanteixi la plena ocupació. Per aquesta raó molts economistes consideren que les polítiques governamentals haurien d'encaminar-se precisament a garantir la plena ocupació, i en aquestes condicions es conjectura que l'economia sí es comportaria de la manera que l'economia clàssica i neoclàssica suggereixen.

## Economistes neokeynesians importants

* William Baumol
* Ben Bernanke
* John Hicks
* Paul Krugman
* Franco Modigliani
* Robert Mundell
* Paul Samuelson
* Robert Solow
* Joseph I. Stiglitz
# Jerry City

Jerry City és una població dels Estats Units a l'estat d'Ohio. Segons el cens del 2000 tenia 453 habitants.

## Demografia

Segons el cens del 2000, Jerry City tenia 453 habitants, 160 habitatges, i 124 famílies. La densitat de població era de 173,2 habitants per km².
Dels 160 habitatges en un 36,3% hi vivien nens de menys de 18 anys, en un 60% hi vivien parelles casades, en un 6,9% dones solteres, i en un 22,5% no eren unitats familiars. En el 19,4% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,17.
Per edats la població es repartia de la següent manera: un 28,5% tenia menys de 18 anys, un 8,8% entre 18 i 24, un 30,5% entre 25 i 44, un 23% de 45 a 60 i un 9,3% 65 anys o més.
L'edat mediana era de 33 anys. Per cada 100 dones de 18 o més anys hi havia 105,1 homes.
La renda mediana per habitatge era de 40.556 $ i la renda mediana per família de 46.667 $. Els homes tenien una renda mediana de 33.438 $ mentre que les dones 25.000 $. La renda per capita de la població era de 16.527 $. Aproximadament el 5,8% de les famílies i el 9,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jerry City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Jerry City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Slovenská Nová Ves

Slovenská Nová Ves és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1245.
# Daniele Contrini

Daniele Contrini (Garone Valtrompia, 15 d'agost del 1974) és un ciclista italià que fou professional entre el 1995 i el 2008.
La seva victòria més destacada fou una etapa de la Volta a Suïssa de 2006 i la Ruta Adélie de Vitré de 2005.

## Palmarès

* 1996
** 1r del Giro de les Sis Comunes
* 1997
** Vencedor d'una etapa de l'Olympia's Tour
** Vencedor d'una etapa dels Quatre dies de Dunkerque
* 1998
** 1r del Gran Premi Krka
* 2003
** Vencedor d'una etapa de la Volta a Saxònia
* 2005
** 1r de la Route Adélie
** Vencedor d'una etapa del Tour de Picardia
* 2006
** Vencedor d'una etapa de la Volta a Suïssa
* 2007
** Vencedor d'una etapa de la Volta a Geòrgia

### Resultats al Giro d'Itàlia

* 1997. Abandona
* 2000. 106è de la classificació general
* 2002. Abandona (17a etapa)
* 2003. Abandona (10a etapa)
* 2007. 86è de la classificació general

## Enllaços externs

* Fitxa de Daniele Contrini a www.sitiodeciclismo.net
# F Is for Family

F is for Family és una sitcom animada per a adults creada per Bill Burr i Michael Price i produïda per Gaumont International Television i Wild West Television de Vince Vaughn. La sèrie segueix una família disfuncional i suburbana [i irlandoamericana] que s'estableix als principis dels anys 70. Es va estrenar el 18 de desembre de 2015, i va rebre crítiques generalment favorables. La segona temporada es va estrenar el 30 de maig de 2017. El 28 de juny de 2017 va ser renovada per una tercera temporada. L'1 de juliol de 2018, Burr va confirmar la tercera temporada, i el 30 de novembre de 2018 es va estrenar. El 24 de gener de 2019 es va renovar de nou la sèrie i la quarta temporada té previst d'estrenar-se el 2020.

## Referències

* ↑ «F is for Family: Original, Animated Series From Bill Burr Coming Exclusively to Netflix». PR Newswire, 23-10-2014. [Consulta: 23 novembre 2014].
* 1 2 «Netflix Orders 'F Is for Family' Animated Comedy Series from Bill Burr». Variety, 23-10-2014. [Consulta: 23 novembre 2014].
* ↑ «'F Is For Family' Gets December Premiere On Netflix», 06-11-2015. Arxivat de l'original el 2017-06-20. [Consulta: 7 novembre 2015].
* ↑ «F Is for Family - Season 2 Date Announcement Teaser - Netflix», 18-04-2017.
* ↑ Otterson, Joe «‘F Is for Family’ Renewed for Season 3 at Netflix» (en anglès). Variety, 28-06-2017.
* ↑ https://reddit.com/r/fisforfamily/comments/8vm4oa/season_3_less_general_release_window_confirmed_by/
* ↑ Otterson, Joe «‘F Is for Family’ Renewed for Season 4 at Netflix» (en anglès). Variety, 24-01-2019.
Sèries originals de Netflix :
Sèries en emissió :
Sèries acabades :
Sèries continuades :
# Merindad de Sotoscueva

Merindad de Sotoscueva és un municipi de la província de Burgos a la comunitat autònoma de Castella i Lleó. Forma part de la comarca de Las Merindades.

## Demografia

Evolució demogràfica :
| 1991 | 1996 | 2001 | 2004 | 2007 |
| 711 | 652 | 534 | 516 | 499 |
# Contrafactual

En lògica, més particularment en lògica modal i en altres disciplines (història, lingüística, física, economia, cosmologia, etc.) s'anomena contrafactual a tot esdeveniment o a tota situació que no ha succeït en l'univers actualment observable per l'ésser humà, però que s'especula que podria haver succeït si s'haguessin donat determinades circumstàncies. Es diu que els esdeveniments o les situacions contrafactuals formen part d'un univers possible, mentre que els esdeveniments o situacions reals formen part de l'univers fàctic o univers real. Per exemple, al món actual Aristòtil va ser deixeble de Plató, però en altres universos possibles Aristòtil podria no haver estat deixeble de Plató.
Spinoza a la seva obra no accepta el fet contrafactual, és necessitarista (les coses han de succeir necessàriament tal qual succeïxen), per tant accepta només com a possibles les coses del món actual (actualisme). Per la seva banda, Leibniz suposa una situació més laxa. Les posicions sobre aquest tema tenen implicacions en l'ètica, ja que les possibilitats de la llibertat són posades en qüestió i són discutides.

## Vegeu també

* Sil·logisme hipotètic
* Nelson Goodman
* Aposta de Pascal
* Món possible
* David Kellogg Lewis
* Daniel Dennett
* Gottfried Wilhelm Leibniz
# Neola (Utah)

Neola és una concentració de població designada pel cens dels Estats Units a l'estat de Utah. Segons el cens del 2000 tenia 533 habitants.

## Demografia

Segons el cens del 2000, Neola tenia 533 habitants, 170 habitatges, i 139 famílies. La densitat de població era de 29,4 habitants per km².
Dels 170 habitatges en un 44,1% hi vivien nens de menys de 18 anys, en un 70,6% hi vivien parelles casades, en un 9,4% dones solteres, i en un 18,2% no eren unitats familiars. En el 15,9% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,14 i el nombre mitjà de persones que vivien en cada família era de 3,52.
Per edats la població es repartia de la següent manera: un 35,5% tenia menys de 18 anys, un 8,3% entre 18 i 24, un 25,5% entre 25 i 44, un 19,5% de 45 a 60 i un 11,3% 65 anys o més.
L'edat mediana era de 31 anys. Per cada 100 dones de 18 o més anys hi havia 95,5 homes.
La renda mediana per habitatge era de 38.214 $ i la renda mediana per família de 40.625 $. Els homes tenien una renda mediana de 35.500 $ mentre que les dones 25.000 $. La renda per capita de la població era de 13.138 $. Entorn del 10,6% de les famílies i el 14,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Neola». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Neola». American Fact Finder. Oficina del Cens dels Estats Units, 12-01-2010.
# Franca Grisoni

Franca Grisoni (Sirmione, 20 de març de 1945) és una poetessa italiana. Escriu lírica d’amor en brescià, dialecte oriental del llombard.

## Biografia

Grisoni escriu en brescià, el dialecte llombard de la seva ciutat natal, Sirmione, on encara viu. Va debutar amb l'antologia La böba el 1986, amb la qual va guanyar el premi Bagutta en la secció de "debutants" el 1987; el mateix any va publicar El so che té se te, amb el que va guanyar el premi Empoli.
El 1988, la tercera antologia de la poetessa titulada L'oter, va ser acceptada per l'editor Giulio Einaudi per a la sèrie Collezione di poesia, amb una introducció del crític literari Franco Brevini.
El 1997 amb De chi, di qui va guanyar el premi Viareggio, i el 2005 el seu llibre L'ala va guanyar el premi nacional de poesia "Biagio Marin". El 2009 va rebre el premi Salvo Basso.
El 2008, tota la seva producció es va recollir per primera vegada al volum Poesie, que també contenia la col·lecció inèdita Fiat, amb un prefaci de l'acadèmic Pietro Gibellini.
També escriu per a revistes i per a Il Giornale di Brescia.

## Obra

* La böba, San Marco dei Giustiniani, 1986
* El so che té se te, Pananti, 1987
* L'oter, Einaudi, 1988
* Ura, Pegaso, 1993
* De chi, Scheiwiller, 1997
* La giardiniera, Centro Studi Franco Scataglini, 1998
* L'ala, Liboà, 2005
* Nel tempo di Mattioli, L'obliquo, 2007
* Passiù. Passione, L'obliquo, 2008
* Compagn, Morcelliana, 2012
* Croce d'amore. Crus d'amur.Passione in versi ispirata dai capolavori del Romanino, a cura de Giuseppe Langella, Fabio Larovere, Interlinea edizioni, 2016
* Alzheimer d'amore. Poesie e meditazioni su una malattia, Interlinea edizioni, 2017

## Referències

* ↑ «Il mio dialetto lingua del cuore e della pancia» (en italià). La Repubblica, 24-05-2015. [Consulta: 17 gener 2021].
* ↑ «IL 'BAGUTTA' ALLA GRISONI E A MAGRIS» (en italià). La Reppublica, 29-11-1986. [Consulta: 17 gener 2021].
* ↑ «Il «Bagutta» a Magris per «Danubio»» (en italià). l'Unità, 29-11-1986. [Consulta: 17 gener 2021].
* ↑ «Premio Letterario Viareggio-Rèpaci» (en italià). Premio Letterario Viareggio-Rèpaci, 1997. Arxivat de l'original el 2015-02-18. [Consulta: 17 gener 2021].
* ↑ «POESIA IN DIALETTO BIAGIO MARIN 6° PREMIO NAZIONALE (2007)» (en italià). biagiomarin.it. [Consulta: 17 gener 2021].
* ↑ «A Franca Grisoni il Premio Salvo Basso 2009» (en italià). Rebecca Libri, 04-06-2009. [Consulta: 17 gener 2021].
* ↑ «Franca Grisoni – Croce d’amore» (en italià). Centro Studi Biagio Marin, 09-07-2016. [Consulta: 17 gener 2021].
* ↑ «Alzheimer d'amore. Poesie e meditazioni su una malattia Franca Grisoni pdf» (en italià). tionoicentpuc. [Consulta: 17 gener 2021].

## Bibliografia

* Berardinelli, Alfonso. «La lingua del cuore di Franca Grisoni (a cura d'Angela Borghesi)». A: I dieci libri dell'anno 2008/2009 (en italià). Scheiwiller, 2009, p. 99-110. ISBN 9788876446085.
# Terralba

Terralba (en sard Terrarba) és un municipi italià, situat a la regió de Sardenya i a la província d'Oristany. Forma part de la regió de Campidano di Oristano. L'any 2008 tenia 10.366 habitants. Limita amb els municipis d'Arborea, Arbus (VS), Guspini (VS), Marrubiu, Mogoro, Morgongiori, San Nicolò d'Arcidano i Uras.

## Administració

Llista d'alcaldes :
| Període | Identitat | Partit |
| 2005- | Gian Pietro Pili | Centredreta |
# David Denman

David Denman (25 de juliol de 1973, Newport Beach, Califòrnia) és un actor estatunidenc de cinema i televisió.

## Carrera

Va fer el seu debut al cinema amb Keanu Reeves i Gene Hackman a la comèdia de Warner Bros The Replacements. La seva carrera en cinema inclou Caça a l'espia, Shutter, Smart People, Out Cold, Big Fish i Let Go.
A televisió ha aparegut a Brothers & Sisters, In Plain Sight, Gary Unmarried, Grey's Anatomy, K-Ville, Without A Trace, Bones, Crossing Jordan, CSI: Miami, The X-Files, ER, Airliss, així com papers freqüents a la sèrie d'UPN Second Time Around i Skip the Demon on Angel.

## Filmografia

| Any | Pel·lícula | Personatge | Notes |
| 1997 | ER | Angel | Sèrie de televisió |
| 1997 | Chicago Hope | Ethan | Sèrie de televisió |
| 1998 | The Pretender | Daniel | Sèrie de televisió |
| 1999 | A Vow to Cherish | Kyle Brighton | Pel·lícula de televisió |
| 1999 | The '60s | SDS Radical | Pel·lícula de televisió |
| 1999 | The X-Files | Wallace Schiff | Sèrie de televisió |
| 2000 | Arliss | Woody | Sèrie de televisió |
| 2000 | The Replacements | Brian Murphy | |
| 2001 | Out Cold | Lance | |
| 2002 | CSI: Miami | Tyler Hamilton | Episodi "Just One Kiss" |
| 2002 | Crossing Jordan | Cole Tanner | Sèrie de televisió |
| 2003 | The Singing Detective | Soldat amb Betty Dark | |
| 2001–2003 | Angel | Skip | Sèrie de televisió |
| 2003 | Big Fish | Don Price - 18-22 anys | |
| 2004 | Without a Trace | Mike Clemmens | Sèrie de televisió |
| 2004 | Second Time Around | Kent | Sèrie de televisió |
| 2004 | The Perfect Husband: The Laci Peterson Story | Tommy Vignatti | Pel·lícula de televisió |
| 2005 | Night Stalker | Henry Gale | Sèrie de televisió |
| 2005–2008, 2011 | The Office | Roy Anderson | Sèrie de televisió |
| 2006 | When a Stranger Calls | Oficinista | |
| 2006 | Bones | Phil Garfield | Sèrie de televisió |
| 2007 | Cake: A Wedding Story | Juha | |
| 2007 | The Nines | Agitated Man/Parole Officer | |
| 2008 | Shutter | Bruno | |
| 2008 | Smart People | William | |
| 2009 | Gary Unmarried | Mitch/Ronnie | Sèrie de televisió |
| 2009 | Fanboys | Chaz | |
| 2009 | In Plain Sight | Ed Fogerty/Ed Flint | Sèrie de televisió |
| 2009 | Drop Dead Diva | Tony Nicastro | Sèrie de televisió |
| 2010 | Brothers & Sisters | Brad Lewinsky | Sèrie de televisió |
| 2010 | Caça a l'espia (Fair Game) | Dave | |
| 2011 | Traffic Light | Mike | Sèrie de televisió |
| 2013 | Jobs | Al Alcorn | |
| 2015 | El regal | Greg | |
| 2017 | Power Rangers | Sam Scott | |
| 2018 | Puzzle | Louie | |
| 2019 | Brightburn | Mr. Breyer | |
| 2020 | Greenland | Ralph Vento | |
| 2021 | Mare of Easttown | Frank Sheehan | Minisèrie de televisió |

## Referències

* ↑ «David Denman Talks Juilliard, Living in NYC And ‘Puzzle’» (en anglès), 26-07-2018. [Consulta: 12 febrer 2019].
* ↑ «James Gunn's New Horror Movie Cast Announced as Shooting Begins» (en anglès americà), 29-03-2019. [Consulta: 19 abril 2019].
# Maurizio Bensaude

Maurizio Bensaude, nascut Maurício Bensaúde (Ponta Delgada, 13 de febrer de 1863 - Lisboa, 22 de desembre de 1912), fou un baríton operístic portuguès. Va arribar a Lisboa el 1884, on va rebre formació vocal per un temps curt, i llavors va fer el seu debut en el mateix any al Teatro da Trindade de Lisboa, en l'opereta La petite mariée per Charles Lecocq. Després va cantar una altra opereta a la capital portuguesa, al Teatro de D. Maria, on va aparèixer en operetes i comèdies musicals. Va començar a agafar rols operístics també al final dels 1880. Aviat va aconseguir l'èxit, i va començar a tenir aparicions en l'àmbit internacional.
El 1896, va cantar al Teatro Costanzi de Roma, com a Riccardo a I Puritani de Bellini i com a Gunther a Götterdämmerung de Wagner el 1897. Les temporades 1893-94 i 1898-99 va estar lligat a l'Òpera Metropolitana de Nova York, on va interpretar Amonasro en el debut d'Aida. El 1899, va actuar al Teatro Regio de Torí, i el 1900, va actuar al Covent Garden de Londres com a Amonasro i Figaro a El barber de Sevilla. També va ser convidat a l'Staatsoper Unter den Linden de Berlín, el Teatro Argentina de Roma, París i Milà, a l'Òpera d'Odessa, i a Zagreb. També va cantar a Brasil i als Estats Units.
El 1910, va deixar la seva carrera a l'escenari. Després va treballar com a mestre i va ser actiu en l'administració del Teatro de São Carlos de Lisboa, però va morir dos anys després del seu adéu als escenaris.
Bensaude va ser casat amb la cantant d'òpera Julia de Fano.

## Bibliografia

* João de Freitas Branco: O Barítono Maurício Bensaúde. Dins: Arte Musical, n.º 29, Lisboa, 1963.
* J. M. Abecassis: Genealogia Hebraica. Portugal e Gibraltar, séculos XVII un XX, vol. II, "Bensaúde" §1, n.º 5. Lisboa: Liv. Ferin, 1990.
* El Sembrich Gira d'Empresa de l'Òpera de 1901, Òpera d'HERX Trimestral 1995; 12: 47-64.
# Jamaica Kincaid

Jamaica Kincaid (Elaine Cynthia Potter Richardson, Saint John's 25 de maig de 1949) és una escriptora d'Antigua i Barbuda. Viu a Vermont (Estats Units).

## Biografia i carrera

Visqué amb el seu padrastre, fuster, i amb la seua mare fins al 1965, i completà l'educació secundària segons el model britànic, ja que Antigua i Barbuda fou colònia britànica fins al 1967.
Se n'anà a Nova York amb 17 anys, on treballà primer com cuidadora de xiquets als Estats Units i després per a la revista Forbes. Més tard estudia fotografia en la New School for Social Research, assisteix al Franconia College a Nou Hampshire i treballa per a The New Yorker durant 20 anys.
El 1973 canvià el seu nom original, Elaine Potter Richardson, pel de Jamaica Kincaid, quan va aparéixer la seva primera publicació, arran del fet que la seva família desaprovava que es dediqués a ser escriptora.
El seu germà Devon va morir el 1996 a causa de la sida, quan tenia 33 anys; aquesta experiència va servir-li d'inspiració posteriorment per escriure El meu germà.
Ha publicat diverses novel·les i narracions curtes, treballa de professora visitant i ensenya literatura creativa a la Universitat Harvard.
Té dos fills del seu exmarit Allen Shawn, professor de piano i fill de l'editor de The New Yorker, William Shawn, i de l'actor Wallace Shawn.

## Obra

* "Girl", conte (1978, en The New Yorker)
* At the Bottom of the River (1983)
* Annie John (1985)
* A Small Place (1988)
* Annie, Gwen, Lilly, Pam, and Tulip (1989)
* Lucy (1990) Publicada en català (Lucy) per Les Hores, amb traducció de Carme Geronès.
* Biography of a Dress (1990)
* "On Seeing England for the First Time," assaig (1991, en Harper's Magazine)
* The Autobiography of My Mother (1995) Publicada en català (Autobiografia de la meva mar) per Les Hores, amb traducció de Carme Geronès.
* My Brother (1997). Publicada en català (El meu germà) per Les Hores.
* My Favorite Plant: Writers and Gardeners on the Plants they Love (editora; 1998)
* My Garden (1999)
* Talk Stories (2000)
* My Garden (2001)
* Mr. Potter (2002)
* Among Flowers: A Walk in the Himalayas (2005)
* Figures in the Distance
* Life and Debt Film

## Referències

* 1 2 3 4 5 6 7 8 Nopca, Jordi «Jamaica Kincaid: "Prohibir el dret a avortar és una forma d'esclavitzar la dona"». Ara Llegim, 15-07-2022 [Consulta: 17 juliol 2022].
* 1 2 3 4 5 6 7 8 Kincaid, Jamaica. Un pequeño lugar (en castellà). Txalaparta, 2003. ISBN 978-84-8136-269-5.
* ↑ «Jamaica Kincaid - Uppslagsverk - NE.se» (en suec). [Consulta: 17 juliol 2022].
* ↑ «Jamaica Kincaid» (en anglès). Fu Jen Catholic University. [Consulta: 18 novembre 2017].
* ↑ Kincaid, Jamaica. Autobiografía de mi madre (en castellà). Txalaparta, 2007. ISBN 978-84-8136-475-0.

## Enllaços externs

* Voices from the Gaps biography (anglès)
* Literary Encyclopedia biography (anglès)
* Salon Interview with Jamaica Kincaid (~1999? (anglès)
* 1991 RealAudio interview with Jamaica Kincaid de Do Swaim (anglès)
* Resource for more information on Arxivat 2019-12-02 a Wayback Machine. Autobiography of My Mother Arxivat 2019-12-02 a Wayback Machine. (anglès)
# Puig de les Creus

El Puig de les Creus és una muntanya de 923 metres que es troba al municipi de Pontils, a la comarca de la Conca de Barberà.
Al cim podem trobar-hi un vèrtex geodèsic (referència 272122001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya